A nyelvhasználatot korlátozó szabályt 1999-ben véglegesen eltörölték. A flamand tévé azóta csak angol nyelvű dalokkal versenyzett, kivéve 2008-ban, amikor egy kitalált nyelven énekelt indulójuk, míg a vallon tévé 2000-ben és 2005-ben francia nyelvű dalokkal nevezett, 2007-ben viszont először küldtek angol nyelvű dalt; azóta pedig mindig. 2003-ban ők is egy kitalált nyelven előadott dallal szerepeltek.